تورکیه جمهوریتی تشقی ایشلر وزیری مولود چاووش اوغلی, مصرلیک کسبداشی سامح شکری نینگ دعوتی گه بناً ایرته گه (18- مارچ) رسمی بیر سفر بیلن مصر گه تشریف بویوره دی.
تشقی ایشلر وزیرلیگی تامانیدن بیریلگن بیانات گه کوره, چاووش اوغلی بیلن شکری اورته سیده بولیب اوته دیگن اوچره شووده, تورکیه – مصر مناسبتلری نینگ برچه تامانلری حقیده سوز یوریتیلرایکن, منطقه و خلق ارا مقیاسده گی مسئله لر توغریسیده هم فکر المه شیلیشی کوتیلماقده.
چاووش اوغلی, 11 ییللیک بیر آره دن کیین تورکیه گه مصر سفر قیلگن ایلک تشقی ایشلری بوله دی.
شکری, تورکیه نینگ قهرمان ماراش ولایتیده یوز بیرگن زلزله آرتیدن قیغوداشلیک بیلدیریش اوچون 27- فبروری ده تورکیه گه تشریف بویوریب تورک کسبداشی چاووش اوغلی بیلن اوچره شگن ایدی.
عینی دمده مصر زلزله دن تاثیرلنگن لر اوچون تورکیه گه بشری یاردم هم یوبارگن ایدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
